ສະຫະລັດ ຈະປັບປຸງການອອກວິຊ່າ ແກ່ຊາວຕ່າງປະເທດ
ສະມາຊິກສະພາສູງ Amy Klobuchar ຈາກລັດມິນເນໂຊຕ້າ ກ່າວວ່າ ອາເມຣິກາບໍ່ຄວນຈະຖື ພວກນັກທ່ອງທ່ຽວແລະພວກຢ້ຽມຢາມຊາວຕ່າງປະເທດ ເປັນເລຶ່ອງທໍາມະດາ.
ໃນເວລານີ້ ບຸກຄົນໃດກໍຕາມ ທີ່ພະຍາຍາມຈະຍື່ນຂໍວິຊ່າເຂົ້າໄປຢ້ຽມຢາມສະຫະລັດ ໃນຖາ ນະນັກສຶກສາ ນັກທຸລະກິດ ຫລືນັກທ່ອງທ່ຽວ ຮູ້ດີວ່າ ການທີ່ຈະໄດ້ຮັບວິຊ່ານັ້ນ ແມ່ນຕ້ອງ ໃຊ້ເວລາຫລາຍອາທິດ ຫລືຫລາຍເດືອນ ແລະກໍຍັງຕ້ອງໄດ້ທຽວໄປຍັງສະຖານທູດ ຫລືສະ ຖານກົງສູນຫລາຍໆຄັ້ງ ເພື່ອສອບຖາມຜົນຂອງການອອກວິຊ່າ ພວກເຈົ້າໜ້າທີ່ສະຫະລັດ ກ່າວວ່າ ພວກເຂົາເຈົ້າຮູ້ດີເຖິງຄວາມຈໍາເປັນທີ່ຈະຕ້ອງປັບປຸງການອອກວິຊ່າ ແລະການບໍ ລິການດ້ານອື່ນໆ ໃຫ້ແກ່ພວກຈະເຂົ້າໄປຢ້ຽມຢາມສະຫະລັດ ໃຫ້ດີຂຶ້ນກວ່າເກົ່າ ແລະວ່າ ພວກເຂົາເຈົ້າກໍກໍາລັງດໍາເນີນຄວາມພະຍາຍາມຮ່ວມກັນເພື່ອໄປເຖິງຈຸດນັ້ນ ຜູ້ສື່ຂ່າວວີໂອ ເອ Michael Bowman ປະຈໍາສະພາສູງລາຍງານວ່າ ຄວາມພະຍາຍາມເຫລົ່ານີ້ແມ່ນ ຈຸດເພັ່ງເລັງຂອງການຮັບຟັງຄໍາໃຫ້ການເມື່ອໝໍ່ໆມານີ້ ໃນໄລຍະທີ່ການເຕີບໂຕທາງເສດຖະກິດມີຄວາມອ່ອນ ແອແລະງົບປະມານປະຈໍາປີຖືກຕັດລົງໄປອີກນັ້ນ ທ່ານ ນາງ Amy Klobuchar ສະມາຊິກສະພາສູງສັງກັດ ພັກເດໂມແຄຣທຈາກລັດມິນເນໂຊຕ້າ ກ່າວວ່າ ອາເມ ຣິກາບໍ່ຄວນຈະຖືເອົາພວກນັກທ່ອງທ່ຽວ ແລະພວກ ຢ້ຽມຢາມຊາວຕ່າງປະເທດ ເປັນເລຶ່ອງທໍາມະດາເກີນໄປ ສະມາຊິກສະພາສູງ Klobuchar ກ່າວວ່າ ສະມາຊິກສະພາສູງ Klobuchar ເປັນປະທານອະນຸກໍາມະການປະຈໍາສະພາສູງກ່ຽວກັບ ການແຂ່ງຂັນ ການປະດິດຄິດສ້າງ ແລະການສົ່ງເສີມການສົ່ງອອກກ່າວວ່າ ນັບຕັ້ງແຕ່ປີ 2000 ຫາ ປີ 2009 ນັ້ນ ຈຳນວນ ພວກນັກທ່ອງທ່ຽທີ່ເຂົ້າມາທ່ຽວໃນສະຫະລັດໄດ້ຫຼຸດ ລົງເກືອບນຶ່ງສ່ວນສາມ ທີ່ໄດ້ເຮັດໃຫ້ສະຫະລັດຂາດລາຍໄດ້ໄປຫລາຍຮ້ອຍພັນລ້ານໂດລາ ແລະ ສູນເສຍໜ້າວຽກອີກຫລາຍຮ້ອຍພັນໜ້າວຽກ ເມື່ອປີຜ່ານມາ ປະທານາທິບໍດີ ບາຣັກ ໂອບາມາ ໄດ້ເຊັນກົດ ໝາຍວ່າດ້ວຍການສົ່ງເສີມການ ທ່ອງທ່ຽວ ຊຶ່ງໄດ້ຈັດຕັ້ງການເປັນ ພາຄີກັນລະຫວ່າງ ພາກສ່ວນ ເອກະຊົນແລະລັດຖະບານ ເພື່ອ ດຶງດູດເອົາພວກນັກທ່ອງທ່ຽວ ໃຫ້ມາຢ້ຽມຢາມສະຫະລັດຫລາຍ ຂຶ້ນ ໃນການຮັບຟັງຄຳໃຫ້ການ ເມື່ອ 2 ອາທິດຜ່ານມານີ້ ສະ ມາຊິກສະພາສູງ Klobuchar ກ່າວວ່າໂຄງການລິເລີ່ມດັ່ງກ່າວ ນີ້ຈະໄດ້ຜົນ ກໍຕໍ່ເມື່ອວ່າຂັ້ນ ຕອນໃນການອອກວິຊ່າໃຫ້ ພວກນັກທ່ອງທ່ຽວໄດ້ຮັບການ ປັບປຸງໃຫ້ດີຂຶ້ນ ສະມາຊິກສະພາສູງ Klobuchar ກ່າວວ່າ: ພວກເຈົ້າໜ້າທີ່ສະຫະລັດທີ່ໃຫ້ການຢືນຢັນຕໍ່ອະນຸກໍາມະການ ໄດ້ເວົ້າເຖິງເລຶ່ອງຄວາມ ພະຍາຍາມທີ່ຈະເລັ່ງລັດການອອກວິຊ່າແລະເພີ່ມຈໍານວນພະນັກງານກົງສູນຂຶ້ນອີກ ນອກນີ້ແລ້ວ ພວກເຈົ້າໜ້າທີ່ຍັງໄດ້ຍົກເອົາຫລາຍໆ ປະເທດ ຄືປະມານສາມສິບຫົກ ປະເທດ ທີ່ປະກອບສ່ວນໃນໂຄງການຍົກເວັ້ນວິຊ່າ ທີ່ໄດ້ລົບລ້າງຄວາມຈໍາເປັນໃນການ ວິຊ່າເຂົ້າສະຫະລັດສໍາລັບການເດີນທາງຫລາຍໆປະເພດນັ້ນ ທ່ານ David Donahue ຜູ້ຊ່ວຍຮອງລັດຖະມົນຕີຕ່າງປະເທດ ຮັບຜິດຊອບກິດຈະການ ອອກວິຊ່າກ່າວວ່າ ຄວາມພະຍາຍາມເຫລົ່ານີ້ ແມ່ນໄດ້ຊ່ວຍຕ່າວປີ້ນຈໍານວນນັກທ່ອງທ່ຽວ ຊາວຕ່າງປະເທດເຂົ້າມາອະເມລິກາທີ່ຫຼຸດລົງນັ້ນໃຫ້ດີຂຶ້ນ ທ່ານດອນນາຮິວ ກ່າວວ່າ ແຕ່ທ່ານໂດນາຮູກ່າວຕື່ມວ່າ ຄວາມຕ້ອງການທີ່ຢາກໃຫ້ມີການອອກວິຊ່າ ໃຫ້ໃນທັນທີນັ້ນ ແມ່ນຈະຕ້ອງໃຫ້ກໍ້າເກິ່ງສົມດຸນກັບຄວາມຕ້ອງການຂອງອະເມຣິກາເພື່ອໃຫ້ມີການກວດ ສອບທຸກໆຄົນຢ່າງພິຖີພິຖັນທີ່ຈະເຂົ້າມາຍັງສະຫະລັດລຸນຫລັງການໂຈມຕີຂອງພວກກໍ່ການ ຮ້າຍທີ່ນະຄອນນີວຢ໊ອກ ແລະວໍຊິງຕັນດີຊີເມື່ອປີ 2001 ນັ້ນ ຕົວຢ່າງເຊັ່ນ ທ່ານໃຫ້ຂໍ້ສັງ ເກດວ່າ ມີບາງຄົນແນະນໍາໃຫ້ຕິດຕັ້ງການສໍາພາດວິຊ່າທາງວິດີໂອ ເພື່ອວ່າພວກເຈົ້າໜ້າທີ່ ສະຫະລັດຈະສາມາດສໍາພາດພວກສະມັກຂໍວິຊ່າວຢູ່ຫ່າງໄກໄດ້ ແທນທີ່ຈະບັງຄັບໃຫ້ພວກ ເຂົາເຈົ້າ ຂົ້າມາສໍາພາດຢູ່ໃນສະຖານກົງສູນສະຫະລັດນັ້ນ ທ່ານໂດນາຮູ ກ່າວຕໍ່ໄປວ່າ ເລື້ອງນີ້ຖ້າຈະເວົ້າໃນແງ່ຄວາມປອດໄພແລ້ວນັ້ນ ຄວາມຄິດນີ້ບໍ່ເໝາະສົມເລີຍ ທ່ານດອນນາຮີວກ່າວວ່າ ເພື່ອຫລຸດຜ່ອນສະພາບການບໍ່ໃຫ້ຊຸດໂຊມລົງຕື່ມ ແລະການຊັກຊ້າຫລັງຈາກ ພວກມາຢ້ຽມ ຢາມໄດ້ມາຮອດມາເຖິງສະຫະລັດແລ້ວນັ້ນລັດຖະບານສະໄໝ ອະດີດປະທານາທິບໍດີບູສ ໄດ້ຈັດຕັ້ງໂຄງການນຶ່ງຂຶ້ນມາທີ່ເອີ້ນວ່າໂຄງການ “ດ່ານເຂົ້າເມືອງຕົວຢ່າງ” ຊຶ່ງພາຍໃຕ້ໂຄງ ການດັ່ງກ່າວນີ້ ໄດ້ຈັດສົ່ງພວກເຈົ້າໜ້າທີ່ປົກປ້ອງຊາຍແດນແລະພາສີໄປປະຈໍາຢູ່ຕາມສະ ໜາມບິນລະດັບນານາຊາດທີ່ມີນັກທ່ອງທ່ຽວຖ້ຽວເດີນທາງຫລາຍທີ່ສຸດນັ້ນ ເຂດກວດກາ ເຂົ້າເມືອງແມ່ນປັບປຸງໃຫ້ດີຂຶ້ນ ເພື່ອສ້າງບັນຍາກາດໃຫ້ການຕ້ອນຮັບ ທີ່ດີຂຶ້ນ ແລະພ້ອມ ກັບຈັດທາງອອກດ່ວນໄວ້ສໍາຫລັບການມາເຖິງຂອງພວກນັກທ່ອງທ່ຽວ ຜູ້ທີ່ຈະຕໍ່ເຮືອບິນ ໄປຍັງປາຍທາງອື່ນໄດ້ຢ່າງສະດວກວ່ອງໄວຫລາຍຂຶ້ນ